pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมนิทรรศการตามโครงการบทเพลงรักแห่งแผ่นดิน ปีที่ 8 “อุ่นใจใต้ร่มพระบารมี”
วันพุธที่ 27 มิถุนายน 2561
นายกรัฐมนตรี เยี่ยมชมนิทรรศการตามโครงการบทเพลงรักแห่งแผ่นดิน ปีที่ 8 “อุ่นใจใต้ร่มพระบารมี”
นายกรัฐมนตรี เยี่ยมชมนิทรรศการฯ “อุ่นใจใต้ร่มพระบารมี” พร้อมรับฟังบทเพลงรักแห่งแผ่นดิน และเพลงสยามินทร์ราชา มหาวชิราลงกรณ ซึ่งได้เชื่อมโยงความรู้สึกจากหัวใจคนไทยทุกคนที่น้อมสํานึกในพระมหากรุณาธิคุณของบูรพกษัตริย์ทุกพระองค์
วันนี้ (27 มิ.ย. 61) เวลา 08.30 น. ณ บริเวณโถงกลางตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก เฉลิมชัย สิทธิสาท ผู้บัญชาการทหารบก นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อจัดแสดงนิทรรศการตามโครงการบทเพลงรักแห่งแผ่นดิน ปีที่ 8 “อุ่นใจใต้ร่มพระบารมี”
ทั้งนี้ กองทัพบก ได้ดําเนินโครงการบทเพลงรักแห่งแผ่นดิน ร่วมกับ บริษัท ปตท. จํากัด (มหาชน) มาอย่างต่อเนื่องตั้งแต่ปี 2554 จนถึงปัจจุบัน เพื่อให้ประชาชนชาวไทยทุกภาคส่วนได้น้อมสํานึกในพระมหากรุณาธิคุณของสถาบันพระมหากษัตริย์ โดยมีกิจกรรมได้แก่ การประกวดวงดนตรีสากลร่วมสมัยประเภทมัธยมศึกษา ชิงถ้วยพระราชทาน สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
สําหรับปี 2561 นับเป็นปีที่ 8 ได้ดําเนินภายใต้แนวคิด “อุ่นใจใต้ร่มพระบารมี” โดยได้รับพระราชทานพระราชานุญาตจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อเผยแพร่วีดิทัศน์บทเพลงสยามินทร์ราชามหาวชิราลงกรณ เพื่อเชื่อมโยงความรู้สึกจากหัวใจคนไทยทุกคนที่น้อมสํานึกในพระมหากรุณาธิคุณของบูรพกษัตริย์ทุกพระองค์ โดยเฉพาะพระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระเจ้าอยู่หัวมหาวชิราลงกรณ บดินทรเทพยวรางกูร
โอกาสนี้ นายกรัฐมนตรี ได้จารึกนามลงบนถ้วยรางวัลเกียรติยศ เพื่อนําไปมอบให้แก่ผู้ได้รับรางวัลชนะเลิศ ในการประกวดดังกล่าว จากนั้น วงดนตรีโรงเรียนเตรียมอุดมศึกษาได้บรรเลงเพลง “บทเพลงรักแห่งแผ่นดิน” และเพลง “สยามินทร์ราชา มหาวชิราลงกรณ” พร้อมรับชมวีดิทัศน์ประกอบบทเพลงฯ ดังกล่าว รวมทั้งนายกรัฐมนตรี ได้ร่วมร้องเพลง “คืนความสุขให้ประเทศไทย” อีกด้วย
ในตอนท้าย นายกรัฐมนตรี ได้กล่าวว่า เพลงของทุกชาติล้วนมีความสําคัญ และมีความหมายที่ดีซึ่งเป็นพหุทางด้านวัฒนธรรมและช่วยให้เกิดความรักความสามัคคี พร้อมช่วยกล่อมเกลาทางด้านจิตใจ โดยได้กล่าวย้ําให้ทุกคนรักชาติ ศาสนา พระมหากษัตริย์ และให้เยาวชนนักเรียนที่มาร่วมร้องเพลงเป็นเด็กดี ตั้งใจเรียน พร้อมกล่าวแสดงความห่วงใยไปยังเยาวชนที่ยังติดอยู่ที่ถ้ําของวนอุทยานถ้ําหลวง-ขุนน้ํานางนอน และให้กําลังใจทีมค้นหาจากทุกภาคส่วนที่มุ่งมั่นและตั้งใจปฏิบัติงานครั้งนี้ร่วมกันอย่างเต็มกําลังความสามารถ
..................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมเด็จพระสันตะปาปาฟรังซิส (His Holiness Pope Francis) เสด็จถึงราชอาณาจักรไทยอย่างเป็นทางการ
วันจันทร์ที่ 25 พฤศจิกายน 2562
สมเด็จพระสันตะปาปาฟรังซิส (His Holiness Pope Francis) เสด็จถึงราชอาณาจักรไทยอย่างเป็นทางการ
สมเด็จพระสันตะปาปาฟรังซิส (His Holiness Pope Francis) เสด็จถึงราชอาณาจักรไทยอย่างเป็นทางการ
วันที่ ๒๐ พฤศจิกายน ๒๕๖๒ เวลา ๑๒.๓๐ น.สมเด็จพระสันตะปาปาฟรังซิส (His Holiness Pope Francis) เสด็จถึงราชอาณาจักรไทยอย่างเป็นทางการ โดยเครื่องบินพระที่นั่ง ของสายการบินอลิตาเลีย เที่ยวบินพิเศษ จากท่าอากาศยานเลโอนาร์โด ดา วินชี-ฟีอูมีชีโน กรุงโรม ประเทศอิตาลี ถึง ท่าอากาศยาน ๒ กองบิน ๖ ดอนเมือง ประเทศไทย โดยมีผู้แทนรัฐบาลไทย ประกอบด้วย นายสมคิด จาตุศรีพิทักษ์ รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นายดอน ปรมัตถ์วินัย รัฐมนตรีว่าการกระทรวงต่างประเทศ ในฐานะรัฐมนตรีเกียรติยศ ผู้แทนจากสภาประมุขบาทหลวงโรมันคาทอลิกแห่งประเทศไทย เครือข่ายองค์กรด้านศาสนา และนักเรียนจากโรงเรียนพระหฤทัยดอนเมือง เฝ้ารับเสด็จ ณ ท่าอากาศยาน ๒ กองบิน ๖ ดอนเมือง กรุงเทพฯ
รัฐบาลไทย-ข่าวทำเนียบรัฐบาล-ไอแบงก์ ช่วยต่อเนื่องออกมาตรการช่วยเหลือลูกค้าเพิ่มเติมระยะที่ 2
วันอังคารที่ 7 กรกฎาคม 2563
ไอแบงก์ ช่วยต่อเนื่องออกมาตรการช่วยเหลือลูกค้าเพิ่มเติมระยะที่ 2
ไอแบงก์ออกมาตรการให้ความช่วยเหลือลูกหนี้รายย่อยเพิ่มเติม ระยะที่ 2 สําหรับลูกค้าสินเชื่ออเนกประสงค์แบบไม่มีหลักประกันภายใต้กํากับ สินเชื่อเช่าซื้อรถยนต์ สินเชื่อที่อยู่อาศัยและอเนกประสงค์แบบมีหลักประกัน เริ่ม 1 ก.ค.- 31 ธ.ค.63
ธนาคารอิสลามแห่งประเทศไทย (ไอแบงก์) ออกมาตรการให้ความช่วยเหลือลูกหนี้รายย่อยเพิ่มเติม ระยะที่ 2 สําหรับลูกค้าสินเชื่ออเนกประสงค์แบบไม่มีหลักประกันภายใต้กํากับ สินเชื่อเช่าซื้อรถยนต์ สินเชื่อที่อยู่อาศัยและอเนกประสงค์แบบมีหลักประกัน ทั้งลดภาระค่างวด พักชําระเงินต้นและกําไร และขยายระยะเวลาสินเชื่อ เริ่ม 1 ก.ค.- 31 ธ.ค.63 สามารถยื่นเรื่องผ่านเว็บไซต์ธนาคารได้
ไอแบงก์ได้ออกมาตรการให้ความช่วยเหลือลูกค้าที่ได้รับผลกระทบจากสถานการณ์การระบาด COVID-19 ตามมาตรการของธนาคารแห่งประเทศไทย (ธปท.) อย่างต่อเนื่อง โดยล่าสุดได้ออกมาตรการให้ความช่วยเหลือลูกหนี้รายย่อยเพิ่มเติ่มระยะที่ 2 เพื่อช่วยเหลือลูกหนี้เดิมประเภทกลุ่มสินเชื่ออเนกประสงค์แบบไม่มีหลักประกันภายใต้กํากับ สินเชื่อเช่าซื้อรถยนต์ สินเชื่อที่อยู่อาศัยและอเนกประสงค์แบบมีหลักประกันแต่ทั้งนี้ลูกหนี้ต้องไม่มีสถานะเป็น NPF(ค้างชําระเกินกว่า 90 วัน)ณ วันที่ 1 มีนาคม 2563โดยธนาคารมีทางเลือกให้ลูกหนี้สามารถเลือกได้อย่างใดอย่างหนึ่ง ตามประเภทสินเชื่อดังนี้
ประเภทสินเชื่อ     มาตรการให้ความช่วยเหลือ
สินเชื่ออเนกประสงค์แบบไม่มีหลักประกันภายใต้กํากับ
• ลดภาระค่างวด 30% ของค่างวดเดิมระยะเวลา 6 เดือนไม่ขยายระยะเวลาและให้นําไปชําระในงวดสุดท้าย
สินเชื่อเช่าซื้อรถยนต์
• พักชําระเงินต้นและกําไร 3 เดือน และขยายระยะเวลา 3 เดือน หรือ
• ขยายระยะเวลาชําระหนี้ 6 เดือนและเฉลี่ยค่างวดใหม่ตามระยะเวลา
สินเชื่อที่อยู่อาศัยและ อเนกประสงค์มีหลักประกัน
• พักชําระเงินต้นและกําไร 3 เดือน โดยไม่ขยายระยะเวลา และให้นําไปชําระในงวดสุดท้าย หรือ
• พักชําระเงินต้น (ชําระเฉพาะกําไร) 3 เดือน โดยไม่ขยายระยะเวลา และให้ปรับลดอัตรากําไรในระยะเวลาที่พักชําระหนี้ลง 0.25% เฉพาะบัญชีสินเชื่อที่อยู่ในช่วงการชําระค่างวดด้วยอัตรากําไรอ้างอิง SPRL ( SPRL ของธนาคาร ปัจจุบัน =7.40 ต่อปี)หรือ
• พักชําระเงินต้น (ชําระเฉพาะกําไร) ไม่เกิน 6 เดือน โดยให้ขยายระยะเวลาไม่เกินระยะเวลาที่พักชําระ
ลูกค้าที่สนใจสามารถยื่นคําร้องขอรับมาตรการความช่วยเหลือได้ทางเว็บไซต์ www.ibank.co.th ตั้งแต่วันนี้ ถึง 31 ธันวาคม 2563 หรือสอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-สธ.กำชับสถานบริการสาธารณสุข ดูแลประชาชน ช่วง “มรสุมตะวันตกเฉียงใต้”
วันจันทร์ที่ 24 กันยายน 2561
สธ.กําชับสถานบริการสาธารณสุข ดูแลประชาชน ช่วง “มรสุมตะวันตกเฉียงใต้”
กระทรวงสาธารณสุข กําชับสถานบริการสาธารณสุขในสังกัด วางแผนให้บริการประชาชน ช่วงมรสุมตะวันตกเฉียงใต้ ป้องกันน้ําท่วมสถานบริการ
กระทรวงสาธารณสุข กําชับสถานบริการสาธารณสุขในสังกัด วางแผนให้บริการประชาชน ช่วงมรสุมตะวันตกเฉียงใต้ ป้องกันน้ําท่วมสถานบริการ
วันนี้ (24 กันยายน 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า จากประกาศของกรมอุตุนิยมวิทยาว่า ระหว่างวันที่ 24 – 26 กันยายนนี้ มีมรสุมตะวันตกเฉียงใต้พัดปกคลุมประเทศไทย ส่งผลให้ทุกภาคมีฝนตกต่อเนื่อง ได้สั่งการให้สถานบริการสาธารณสุข เตรียมรับมือกับพายุฝนพร้อมเฝ้าระวังสถานการณ์น้ําท่วมฉับพลันตามแผนที่วางไว้ คือ การป้องกันอาคารสถานที่และครุภัณฑ์ไม่ให้ได้รับผลกระทบ สํารวจความแข็งแรงของอาคาร หลังคา ป้ายประกาศ ไฟส่องสว่าง ตัดแต่งต้นไม้ ตรวจสอบระบบระบายน้ําและ ท่อระบายน้ําไม่ให้อุดตัน ขนย้ายยาเวชภัณฑ์เครื่องมือแพทย์ไว้ในที่ปลอดภัย จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว ทีมควบคุมโรคและทีมฟื้นฟู ให้พร้อมออกปฏิบัติการดูแลช่วยเหลือประชาชนที่ประสบภัยตลอด 24 ชั่วโมง
นอกจากนี้ ได้เตือนประชาชนให้หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า สําหรับเกษตรกรที่อยู่ในท้องนาและในบริเวณที่โล่งแจ้ง ควรหาที่หลบที่ปลอดภัยทันที โดยเป็นสิ่งปลูกสร้างที่แข็งแรงและขอให้ติดตามข่าวสารจากทางราชการอย่างใกล้ชิดหากได้รับบาดเจ็บหรือเจ็บป่วยฉุกเฉิน โทรขอความช่วยเหลือได้ที่หมายเลข 1669
************************* 24 กันยายน 2561
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษในหัวข้อ 'น้อมนำศาสตร์พระราชา และหลักธรรมาภิบาล เพื่อการปฏิรูปกระบวนการยุติธรรมอย่างยั่งยืน
วันพฤหัสบดีที่ 16 สิงหาคม 2561
ม.ล.ปนัดดาฯ ปาฐกถาพิเศษในหัวข้อ 'น้อมนําศาสตร์พระราชา และหลักธรรมาภิบาล เพื่อการปฏิรูปกระบวนการยุติธรรมอย่างยั่งยืน
ม.ล.ปนัดดาฯ ปาฐกถาพิเศษในหัวข้อ 'น้อมนําศาสตร์พระราชาและหลักธรรมาภิบาล เพื่อการปฏิรูปกระบวนการยุติธรรมอย่างยั่งยืน
เมื่อวันที่ ๑๕ สิงหาคม ๒๕๖๑ เวลา ๐๙.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ร่วมเป็นเกียรติในพิธีเปิด “การประชุมระหว่างประเทศด้านบังคับคดีร่วมกับหน่วยงาน
ด้านการบังคับคดีล้มละลายของประเทศสมาชิกอาเซียนและประเทศคู่เจรจา”
(ประเทศคู่เจรจา ได้แก่ สาธารณรัฐประชาชนจีน, ญี่ปุ่น และสาธารณรัฐเกาหลี)
โดยมี พลอากาศเอก ประจิน จั่นตอง รองนายกรัฐมนตรีและ
รัฐมนตรีว่ากระทรวงยุติธรรม และ ม.ล.ปนัดดา ได้รับเกียรติแสดงปาฐกถาพิเศษในหัวข้อ
“น้อมนําศาสตร์พระราชาและหลักธรรมาภิบาล เพื่อการปฏิรูปกระบวนการยุติธรรมอย่างยั่งยืน”
(Following His Majesty the King's Philosophy and Good Governance Principles
for Sustainable Reformation of Justice)
ณ ห้องกมลทิพย์ บอลรูม โรงแรมเดอะ สุโกศล กรุงเทพฯ
ม.ล.ปนัดดาฯ กล่าวว่า สําหรับ "การประชุมระหว่างประเทศว่าด้วยการบังคับคดี ครั้งที่ ๔”
ณ กรุงเทพมหานคร ที่ประเทศไทยเป็นเจ้าภาพ โดยกรมบังคับคดี กระทรวงยุติธรรม
การประชุมเชิงวิชาการจัดให้มีการแลกเปลี่ยนความรู้ความเข้าใจและประสบการณ์ในเรื่อง
การบังคับใช้กฎหมายให้เกิดความศักดิ์สิทธิ์ นับว่ามีความน่าสนใจยิ่ง เป็นเวทีนานาทัศนะ
ทั้งบวกและลบต่อการดํารงชีวิตของประชาชนพลเมืองโดยเฉพาะในส่วนของอํานาจหน้าที่ของรัฐ
ผู้มีหน้าที่การดํารงอยู่ของประเทศและประชาชน ในเรื่องของกฎหมายล้มละลาย ได้กล่าวถึงทําอย่างไร
จะไม่ให้เกิดปัญหา ซึ่งแน่นอนว่าเกิดขึ้นมากย่อมบ่งบอกถึงคุณภาพของสังคม ที่เรียกว่าสังคมคุณภาพ
หรือสังคมปราศจากคุณภาพ หรือทําอย่างไรที่จะให้เกิดไม่มากหรือน้อยที่สุด รัฐควรมีหน้าที่ให้ความรู้
ความเข้าใจในเรื่องการดําเนินชีวิตอย่างมีคุณภาพ การรู้จักตัวตนแห่งเรา การรู้เท่าทันปัญหาสังคม
ไม่ให้สิ่งที่ไม่ดีหรือแนวทางที่ผิดทางพฤติกรรมอันชอบเข้ามาครอบงํา
รัฐมีอํานาจหน้าที่รับผิดชอบที่เป็นแบบอย่าง “หลักปรัชญาเศรษฐกิจพอเพียง”
ของพระบาทสมเด็จพระปรมินทรมหาภูมิพลอดุลยเดช และพระราชปณิธานของ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ถือเป็นแนวทางแก้ไขที่ยั่งยืน
ความประหยัด ความไม่ฟุ้งเฟ้อ การไม่ทุจริตคอร์รัปชั่น ความไม่หลงทาง และร่วมกันเสริม
ร่วมกันสร้างธรรมาภิบาลสังคม อาจเรียกว่าเป็น “Good Governance ASEAN”
สมาชิกประเทศและองค์กรระหว่างประเทศที่เข้าประชุมล้วนมีความสํานึก
ในพระมหากรุณาธิคุณของพระองค์ท่านเป็นล้นพ้น"
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีบวงสรวงเทพยดา เนื่องในกิจกรรมมหกรรมวัฒนธรรม "ใต้ร่มพระบารมี 236 ปี กรุงรัตนโกสินทร์ "
วันพฤหัสบดีที่ 19 เมษายน 2561
รองนายกรัฐมนตรี เป็นประธานในพิธีบวงสรวงเทพยดา เนื่องในกิจกรรมมหกรรมวัฒนธรรม "ใต้ร่มพระบารมี 236 ปี กรุงรัตนโกสินทร์ "
นายวิษณุ เครืองาม รองนายกรัฐมนตรี วางดอกไม้สักการะพระพุทธสิหิงค์ ณ พระที่นั่งพุทไธสวรรย์ และเป็นประธานในพิธีบวงสรวงเทพยดา เนื่องในกิจกรรมมหกรรมวัฒนธรรม "ใต้ร่มพระบารมี 236 ปี กรุงรัตนโกสินทร์"
วันที่ 19 เมษายน 2561 เวลา 08.09 น.นายวิษณุ เครืองาม รองนายกรัฐมนตรี วางดอกไม้สักการะพระพุทธสิหิงค์ ณ พระที่นั่งพุทไธสวรรย์ และเป็นประธานในพิธีบวงสรวงเทพยดา เนื่องในกิจกรรมมหกรรมวัฒนธรรม"ใต้ร่มพระบารมี 236 ปี กรุงรัตนโกสินทร์ " โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นายพงศ์ศักติฐ์ เสมสันต์ ที่ปรึกษารัฐมนตรีว่าการกระทรวงวัฒนธรรม นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายพงศ์ศักติฐ์ เสมสันต์ ที่ปรึกษารัฐมนตรีว่าการกระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่กระทรวงวัฒนธรรม เข้าร่วม ณ ลานสังคีต พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ [กระทรวงเกษตรและสหกรณ์]
วันอังคารที่ 31 มีนาคม 2563
รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ [กระทรวงเกษตรและสหกรณ์]
รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมคณะกรมส่งเสริมสหกรณ์ กรมตรวจบัญชีสหกรณ์ กรมวิชาการเกษตร ร่วมกับกรมปศุสัตว์ ปฏิบัติการจิตอาสาฉีดพ่นน้ํายาฆ่าเชื้อไวรัสโควิด-19 ในพื้นที่จังหวัดปทุมธานี ณ บริเวณที่ว่าการอําเภอคลองหลวง และ สถานีตํารวจภูธร คลองหลวง (ในวันที่ 31 มี.ค.63)
รัฐมนตรีช่วยว่าการกระทรวงเกษตรและสหกรณ์ กล่าวว่า ในสถานการณ์การแพร่ระบาดเชื้อไวรัสโควิด-19 สิ่งที่ประชาชนทุกคนสามารถช่วยเหลือประเทศชาติได้นั้นคือการอยู่บ้าน ลดการแพร่เชื้อและลดความเสี่ยงในการติดเชื้อ ได้เป็นอย่างดี ซึ่งทางกระทรวงเกษตรและสหกรณ์ ยังคงดําเนินงานในนโยบายและโครงการต่างๆ อย่างต่อเนื่อง ไม่ว่าจะเป็น โครงการนําลูกหลานเกษตรกรกลับบ้าน โครงการซูเปอร์มาร์เก็ตสหกรณ์ เพื่อช่วยเหลือและบรรเทาความเดือดร้อนให้กับเกษตรกร และประชาชน
ในการนี้สําหรับปฏิบัติการจิตอาสาฉีดพ่นน้ํายาฆ่าเชื้อไวรัสโควิด-19 ได้ดําเนินการต่อเนื่องสําหรับพื้นที่และจังหวัดต่างๆที่มีการร้องขอ เพื่อป้องกันและดูแลประชาชนทั่วประเทศต่อไป
รัฐบาลไทย-ข่าวทำเนียบรัฐบาล-การเจรจาขายสินค้ายางพาราเพื่อเพิ่มศักยภาพในการส่งออก
วันพฤหัสบดีที่ 21 พฤศจิกายน 2562
การเจรจาขายสินค้ายางพาราเพื่อเพิ่มศักยภาพในการส่งออก
วันพฤหัสบดีที่ 21 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การรักษาเสถียรภาพและผลักดันราคายางให้สูงขึ้น และการเจรจาขายสินค้ายางพาราเพื่อเพิ่มขยายช่องทางจําหน่ายไปต่างประเทศเป็นนโยบายที่รัฐบาลให้ความสําคัญ ล่าสุดสามารถเจรจาซื้อขายยางพารากับบริษัทเอกชนจากประเทศจีนและฮ่องกง ทั้งยางแท่ง STR 20 และยางแผ่นรมควัน รวมปริมาณการซื้อขาย 260,480 ตัน มูลค่า 13,000 ล้านบาท โดยจะเริ่มส่งมอบงวดแรกภายในสิ้นเดือนพ.ย. 62 ทั้งนี้ ยางที่นํามาขายเป็นยางที่รับซื้อจากชาวสวนยาง และสถาบันเกษตรกรชาวสวนยางที่มีมาตรฐานการผลิต GMP เพื่อให้ได้ยางที่มีคุณภาพดี ซึ่งผลสําเร็จในครั้งนี้นอกจากจะช่วยบรรเทาปัญหาราคายางตกต่ําได้แล้ว ยังช่วยเพิ่มศักยภาพการส่งออกยาพาราของไทย ให้เป็นที่ยอมรับในกลุ่มธุรกิจยางทั่วโลกได้อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อาการของผู้ติดไวรัสโควิด-19 มีความแตกต่างจากการเป็นไข้หวัดธรรมดาอย่างไร ??
วันจันทร์ที่ 30 มีนาคม 2563
อาการของผู้ติดไวรัสโควิด-19 มีความแตกต่างจากการเป็นไข้หวัดธรรมดาอย่างไร ??
ไวรัสโควิด-19 กับไข้หวัดธรรมดา แตกต่างกันอย่างไร?
Q : อาการของผู้ติดไวรัสโควิด-19 มีความแตกต่างจากการเป็นไข้หวัดธรรมดาอย่างไร ??
A : อาการของผู้ติดเชื้อไวรัสโควิด-19 และติดเชื้อไข้หวัด จะมีลักษณะอาการที่คล้ายกัน คือเป็นไข้และไอจาม แต่สิ่งที่ต่างกัน คือผู้ที่เป็นไข้หวัดธรรมดา จะมีอาการอื่นร่วมด้วย อาทิ ปวดเมื่อยกล้ามเนื้อ เจ็บคอ ส่วนผู้ติดเชื้อไวรัสโควิด-19 จะรู้สึกหายใจลําบาก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 27 พฤษภาคม 2563 [กระทรวงสาธารณสุข]
วันพุธที่ 27 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่27 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 2 ราย รวมผู้ป่วยกลับบ้านสะสม 2,931 ราย หรือคิดเป็นร้อยละ 95.97 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 66 ราย หรือร้อยละ 2.16 ของผู้ป่วยทั้งหมด มีผู้ติดเชื้อรายใหม่เพิ่ม 9 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากซาอุดิอาระเบีย 6 ราย สหรัฐอเมริกา 2 ราย และกาตาร์ 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,054 ราย
รัฐบาลได้มอบหมายให้กระทรวงสาธารณสุขและหน่วยงานที่เกี่ยวข้อง อาทิ กระทรวงการต่างประเทศ กระทรวงมหาดไทย กระทรวงกลาโหม เป็นต้น จัดสถานที่และมาตรการรองรับผู้ที่เดินทางกลับจากต่างประเทศเพื่อป้องกันการนําเชื้อจากต่างประเทศเข้ามาแพร่สู่คนในประเทศ โดยทําการคัดกรองผู้เดินทางตั้งแต่สนามบินและด่านชายแดนต่างๆ ตามหลักเกณฑ์ที่กรมควบคุมโรคกําหนดอย่างเคร่งครัด หากมีอาการเข้าเกณฑ์สอบสวนโรค (PUI) เช่น มีไข้ ไอ อาการระบบทางเดินหายใจจะถูกส่งไปโรงพยาบาลที่กําหนดไว้ ส่วนผู้ที่ไม่มีอาการจะถูกส่งตัวไปยังสถานที่เฝ้าระวังกักที่รัฐจัดให้ (State Quarantine) เพื่อเฝ้าระวังติดตามอาการจนครบ 14 วัน สําหรับการเก็บตัวอย่างทางเดินหายใจส่งตรวจทางห้องปฏิบัติการ เพื่อหาเชื้อโควิด 19 กําหนด 2 ครั้ง โดยครั้งที่ 1 ประมาณวันที่ 3 – 5 และครั้งที่ 2 ประมาณวันที่ 11 – 13 ของการกักตัว หากผู้เข้ารับการกักตัวมีอาการไข้ ไอ มีน้ํามูก เจ็บคอ หอบเหนื่อย หรือคัดกรองพบการติดเชื้อ จะถูกส่งไปยังสถานพยาบาลที่กระทรวงสาธารณสุขกําหนด เพื่อเข้ารับการรักษาทันทีเพื่อป้องกันการแพร่เชื้อในชุมชน
จากข้อมูลผู้ที่เดินทางเข้าประเทศและเข้ารับการเฝ้าระวังกักกันในสถานที่รัฐจัดให้ทั้งในส่วนกลางและต่างจังหวัด ตั้งแต่เดือนกุมภาพันธ์ ถึง 27 พฤษภาคม 2563 มีผู้เข้ารับการเฝ้าระวังกักตัวทั้งหมด 26,752 ราย ในจํานวนนี้เป็นคนไทย 20,259 ราย พบผู้ติดเชื้อรวม 117 ราย โดยเป็นผู้ที่เดินทางมาจาก 18 ประเทศ ส่วนใหญ่เดินทางมาจากประเทศอินโดนีเซีย ปากีสถาน ซาอุดีอาระเบีย
สําหรับในวันนี้ (27 พฤษภาคม 2563) จะมีเที่ยวบินนําคนไทยจาก ประเทศเนเธอร์แลนด์ แคนาดา อินโดนีเซีย และฮ่องกง กลับเข้าประเทศ รวมจํานวน 401 ราย
****************************** 27 พฤษภาคม2563
รัฐบาลไทย-ข่าวทำเนียบรัฐบาล-ร่าง..พ.ร.บ.อีอีซี เพิ่มขีดความสามารถการแข่งขันของประเทศโดยรวม
วันศุกร์ที่ 9 กุมภาพันธ์ 2561
ร่าง..พ.ร.บ.อีอีซี เพิ่มขีดความสามารถการแข่งขันของประเทศโดยรวม
ร่าง..พ.ร.บ.อีอีซี เพิ่มขีดความสามารถการแข่งขันของประเทศโดยรวม ณ ห้องประชุม ชั้น 2 อาคารสํานักงานปลัดกระทรวงอุตสาหกรรม
วันนี้ (9 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสาหกรรม และนายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ร่วมกันแถลงข่าว เกี่ยวกับร่างพระราชบัญญัติเขตพัฒนาพิเศษภาคตะวันออกพ.ศ.... ที่สภานิติบัญญัติแห่งชาติ (สนช.) ให้ความเห็นชอบแล้วเมื่อวานนี้ (8 ก.พ.61) ว่า ร่างพระราชบัญญัตินี้ มีกฎหมายว่าด้วยเขตพัฒนาพิเศษภาคตะวันออก เพื่อให้การใช้ที่ดินภาคตะวันออกเป็นไปอย่างเหมาะสมกับสภาพและศักยภาพของพื้นที่อย่างแท้จริง ซึ่งจะทําให้เพิ่มขีดความสามารถในการแข่งของประเทศโดยรวม
โดยเฉพาะการส่งเสริมให้มีการประกอบพาณิชยกรรม และอุตสาหกรรม ที่ใช้เทคโนโลยีชั้นสูง สร้างนวัตกรรม และแสดงถึงเจตนารมณ์ของรัฐบาลให้มีการพัฒนาต่อเนื่องเต็มศักยภาพของพื้นที่ เพื่อช่วยยกระดับขีดความสามารถในการแข่งขันของประเทศ ส่งเสริมพาณิชย์และอุตสาหกรรมที่ใช้เทคโนโลยีสูง ทันสมัย สร้างนวัตกรรมโดยเฉพาะอุตสาหกรรมเป้าหมาย ทั้งนี้ต้องเป็นมิตรกับสิ่งแวดล้อมเท่านั้น มีการบริหารพื้นที่แบบองค์รวม วางแผนการใช้ประโยชน์การใช้ที่ดินที่เหมาะสมกับพื้นที่และยั่งยืน โครงสร้างพื้นฐานและสาธารณูปโภคที่เชื่อมโยง เมืองทันสมัย บริการภาครัฐแบบเบ็ดเสร็จครบวงจร
รัฐบาลไทย-ข่าวทำเนียบรัฐบาล-ก.แรงงาน ชะลอส่งแรงงานไทยไปประเทศกลุ่มเสี่ยง จากการแพร่ระบาดของโรค COVID-19 [กระทรวงแรงงาน]
วันอังคารที่ 14 เมษายน 2563
ก.แรงงาน ชะลอส่งแรงงานไทยไปประเทศกลุ่มเสี่ยง จากการแพร่ระบาดของโรค COVID-19 [กระทรวงแรงงาน]
กระทรวงแรงงาน เผย สถานการณ์การจัดส่งแรงงานไทยไปทํางานต่างประเทศช่วงการแพร่ระบาดของโรค COVID-19 ชะลอจัดส่งแรงงานไทยไปทํางานในประเทศกลุ่มเสี่ยงจากการแพร่ระบาด โดยเฉพาะประเทศอิสราเอล
หลังรัฐบาลอิสราเอลขอความร่วมมือให้ไทยชะลอการจัดส่งแรงงานตามความร่วมมือ ไทย-อิสราเอล เพื่อการจัดหางาน (TIC) ออกไปก่อน ส่วนประเทศปลายทางอื่น ขึ้นอยู่กับมาตรการการอนุญาตเดินทางเข้าออกประเทศ ซึ่งปัจจุบันมีประเทศระงับการเดินทางเข้าประเทศชั่วคราว ได้แก่ กาตาร์ บาห์เรน ญี่ปุ่น มาเลเซีย และหากได้รับอนุญาตให้เดินทางเข้าประเทศได้แล้วต้องปฏิบัติตามประกาศและมาตรการของภาครัฐในประเทศนั้น ๆ ที่กําหนดไว้อย่างเคร่งครัดด้วย
“ส่วนการเดินทางไปทํางานประเทศอื่น ๆ ที่กรมการจัดหางานเป็นผู้จัดส่ง เช่น สาธารณรัฐเกาหลี ภายใต้ระบบการจ้างแรงงานต่างชาติ (EPS) นั้น คนหางานควรตรวจสอบข้อมูลการแพร่ระบาดของโรคติดเชื้อไวรัสโคโรนา (COVID-19) ในสาธารณรัฐเกาหลีก่อนเพื่อวางแผนการเดินทาง โดยหากประสงค์จะเดินทางจะต้องปฏิบัติตามมาตรการป้องกันตามที่ทางสาธารณรัฐเกาหลีกําหนด เช่น การกักตัวเพื่อเฝ้าดูอาการ 14 วัน อย่างไรก็ดีถึงแม้ว่าอิสราเอล จะถือว่าเป็นตลาดแรงงานใหญ่ของไทย แต่ขณะนี้ยังไม่มีผลกระทบกับการจัดส่งแรงงานไทยไปทํางานต่างประเทศในภาพรวม”รัฐมนตรีว่าการกระทรวงแรงงาน กล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่าในสถานการณ์ของการแพร่ระบาดโรคโควิด-19 การจัดส่งแรงงานไทยไปทํางานต่างประเทศและการปฏิบัติต่างๆ ของกรมการจัดหางานจะดําเนินการอยู่ภายใต้นโยบายและประกาศกําหนดของรัฐบาลอย่างเคร่งครัด อย่างไรก็ดี จากสถิติเดือนมีนาคม 2563 ที่ผ่านมา ก่อนที่รัฐบาลจะมีการประกาศสถานการณ์ฉุกเฉิน มีคนหางานไปทํางานต่างประเทศผ่านด่านตรวจคนหางานสุวรรณภูมิ จํานวนทั้งสิ้น 3,737 คน นิยมเดินทางไปทํางานในไต้หวันมากที่สุด จํานวน 1,648 คน รองมาเป็น สาธารณรัฐเกาหลี จํานวน 457 คน และญี่ปุ่น จํานวน 301 คน ขณะเดียวกันได้ระงับการเดินทางของผู้ที่มีพฤติการณ์จะลักลอบไปทํางานในต่างประเทศและ ให้การยอมรับว่าจะไปทํางานในต่างประเทศ จํานวน 56 คน โดยระงับผู้ที่จะเดินทางไปสาธารณรัฐเกาหลีมากที่สุด จํานวน 31 คน รองลงมาเป็นโอมาน 17 คน และสหรัฐอาหรับเอมิเรตส์ 5 คน ตามลําดับ
รัฐบาลไทย-ข่าวทำเนียบรัฐบาล-'รมช.พาณิชย์' หารือทูตไซเบอร์ออสเตรเลียแลกประสบการณ์ การพัฒนาพาณิชย์อิเล็กทรอนิกส์
วันพฤหัสบดีที่ 15 กุมภาพันธ์ 2561
'รมช.พาณิชย์' หารือทูตไซเบอร์ออสเตรเลียแลกประสบการณ์ การพัฒนาพาณิชย์อิเล็กทรอนิกส์
ดร. โทเบียส ฟีคิน (H.E. Dr. Tobias Feakin) เอกอัครราชทูตด้านกิจการไซเบอร์ออสเตรเลียได้เข้าเยี่ยมคารวะรัฐมนตรีช่วยว่าการกระทรวงพาณิชย์ (นางสาวชุติมา บุณยประภัศร) เมื่อวันที่ 13 กุมภาพันธ์ 2561
ในโอกาสเยือนไทย ทั้งสองฝ่ายได้แลกเปลี่ยนประสบการณ์เกี่ยวกับการเปลี่ยนผ่านประเทศไปสู่ยุคดิจิทัล รวมถึงการพัฒนาพาณิชย์อิเล็กทรอนิกส์ (e-Commerce) และการเสริมสร้างขีดความสามารถในการแข่งขันให้แก่ผู้ประกอบการพาณิชย์อิเล็กทรอนิกส์ โดยเฉพาะผู้ประกอบการขนาดไมโครกลางและย่อม (MSMEs)
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์เปิดเผยว่า ทั้งสองฝ่ายเห็นว่าภูมิภาคอาเซียนโดยเฉพาะไทยมีการเจริญเติบโตทางเศรษฐกิจอย่างรวดเร็ว เกิดการเปลี่ยนผ่านเข้าสู่ยุคดิจิทัล ซึ่งพาณิชย์อิเล็กทรอนิกส์ มีส่วนสําคัญในการช่วยให้ผู้ประกอบการโดยเฉพาะ MSMEs ได้ขยายตลาดสินค้าและบริการทั้งในประเทศและต่างประเทศ ทั้งนี้ ปัจจุบันโลกไซเบอร์มีความซับซ้อนมากขึ้น การค้าในยุคดิจิทัลจึงอาจมีความเสี่ยงที่เกี่ยวข้องหลายด้าน โดยเฉพาะอย่างยิ่งเรื่องการสร้างความน่าเชื่อถือและการรักษาความมั่นคงปลอดภัยของข้อมูลไซเบอร์ที่เป็นประเด็นสําคัญในปัจจุบัน ซึ่งออสเตรเลียแจ้งว่าได้มีการออกกฎระเบียบใหม่ "Mandatory Data Breach Notification Law" ที่กําหนดให้หน่วยงานต้องแจ้งสํานักงานกรรมาธิการข้อมูลข่าวสารออสเตรเลีย และผู้ที่ได้รับผลกระทบเมื่อพบการคุกคามทางไซเบอร์
นางสาวชุติมา กล่าวว่า ในส่วนของไทยได้แจ้งออสเตรเลียว่า ไทยให้ความสําคัญกับประเด็นดังกล่าวเช่นกัน โดยได้มอบให้กระทรวงพาณิชย์เป็นหน่วยงานหลักในการจัดทําแผนยุทธศาสตร์พาณิชย์อิเล็กทรอนิกส์แห่งชาติ ซึ่งให้ความสําคัญกับการส่งเสริมการค้าออนไลน์และการสร้างความน่าเชื่อถือของผู้ประกอบการ อาทิ ส่งเสริมให้ผู้ประกอบการจดทะเบียนการค้าออนไลน์เพื่อยืนยันความมีตัวตน ตามโครงการ "DBD Registered" และการรับรองมาตรฐานผู้ประกอบการค้าออนไลน์ผ่านโครงการ "DBD verified" ของกรมพัฒนาธุรกิจการค้า เพื่อช่วยสร้างความเชื่อมั่นในการซื้อขายสินค้าและบริการออนไลน์ การพัฒนาศักยภาพผู้ประกอบการพาณิชย์อิเล็กทรอนิกส์ โดยสถาบันพัฒนาผู้ประกอบการยุคใหม่ (NEA) มีโครงการจัดฝึกอบรมให้แก่ผู้ประกอบการและผู้สนใจทําการค้าออนไลน์ ส่งเสริมผู้ประกอบการให้เข้าสู่ตลาดออนไลน์ทั้งในและระหว่างประเทศ ผ่านเว็บไซต์www.thaitrade.comและเชื่อมโยงไปสู่ตลาดออนไลน์ของพันธมิตรระดับโลก อาทิ Alibaba eBay และAmazon เป็นต้น
นางสาวชุติมา เสริมว่า กระทรวงพาณิชย์มีเป้าหมายที่จะพัฒนาผู้ประกอบการพาณิชย์อิเล็กทรอนิกส์ ให้ได้ 100,000 ราย และเพิ่มมูลค่าการค้าออนไลน์ของไทยจาก 2.8 ล้านล้านบาท ในปี 2560 เป็น 5 ล้านล้านบาทหรือประมาณ 2 เท่าตัว ภายในปี 2564 ทั้งนี้ไทยและออสเตรเลียเห็นพ้องที่จะร่วมมือกันเพื่อพัฒนาการค้าดิจิทัล ที่จะเป็นประโยชน์ร่วมกันต่อไป
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเตรียมจัดการแข่งขันเดิน - วิ่ง การกุศล “การท่าเรือ มินิมาราธอน 2018”
วันอังคารที่ 6 มีนาคม 2561
การท่าเรือแห่งประเทศไทยเตรียมจัดการแข่งขันเดิน - วิ่ง การกุศล “การท่าเรือ มินิมาราธอน 2018”
เรือตรี ทรงธรรม จันทประสิทธิ์ รองผู้อํานวยการการท่าเรือแห่งประเทศไทย สายวิศวกรรม รักษาการแทนผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) เตรียมจัดการแข่งขันเดิน - วิ่ง การกุศล “การท่าเรือ มินิมาราธอน 2018”
ครั้งที่ 6 ประจําปี 2561 (PAT Mini Marathon 2018) เนื่องในโอกาสครบรอบวันคล้ายวันสถาปนา กทท. 67 ปี เพื่อส่งเสริมและสนับสนุนให้พนักงาน ครอบครัว และประชาชนทั่วไปได้ออกกําลังกายเพื่อสุขภาพ สร้างมิตรภาพและความสามัคคี รวมทั้งให้การช่วยเหลือด้านสาธารณกุศล โดย กทท. จะนําเงินรายได้หลังหักค่าใช้จ่ายมอบให้กับโรงเรียนตํารวจตระเวนชายแดนที่ 33 บ้านแม่ขอ ตําบลแม่นาจร อําเภอแม่แจ่ม จังหวัดเชียงใหม่
การแข่งขันเดิน - วิ่ง การกุศลในครั้งนี้ มีกําหนดจัดขึ้นในวันอาทิตย์ที่ 20 พฤษภาคม 2561 ตั้งแต่เวลา 06.00 น. โดยมีจุดเริ่มต้นที่อาคารที่ทําการ กทท. ใช้เส้นทางการขนส่งสินค้าริมแม่น้ําเจ้าพระยา รวมระยะทาง 10 กิโลเมตร ซึ่งเปิดรับสมัครผู้เข้าร่วมการแข่งขัน จํานวน 3,000 คน แบ่งการแข่งขันออกเป็น 2 ประเภท ดังนี้ 1) การวิ่งมินิมาราธอน 10 กิโลเมตร ชาย จํานวน 8 รุ่น/ตามกลุ่มอายุ และหญิง จํานวน 8 รุ่น/ตามกลุ่มอายุ ชิงรางวัลชนะเลิศประเภท Over all ชาย/หญิง 2) กิจกรรมเดิน - วิ่ง เพื่อสุขภาพ 5 กิโลเมตร โดยจะปล่อยตัวเวลา 06.20 น. ค่าสมัครคนละ 400 บาท ซึ่งผู้สมัครจะได้รับเบอร์ติดหน้าอก 1 ใบ เสื้อที่ระลึก 1 ตัว เหรียญที่ระลึกสําหรับผู้เข้าร่วมกิจกรรมในวันแข่งขัน และลุ้นรับของรางวัลมากมายภายในงาน
ทั้งนี้ ผู้ที่สนใจสามารถสมัครเข้าร่วมแข่งขันได้ที่ อาคารที่ทําการ กทท. ชั้น 1 อาคารเอ บริเวณลานน้ําพุ ตั้งแต่บัดนนี้ถึงวันที่ 30 มีนาคม 2561 หรือจนกว่าจะครบจํานวน 3,000 คน ติดต่อสอบถามรายละเอียดเพิ่มเติมได้ที่ คุณสุวิชชัย โทร. 081-734-8680 และคุณธวัชชัย โทร. 087-798-4866